الاوله بانايوتى

الأوله بانايوتى
   كلمات 
الأوله بانايوتى سف المال

والتانيه آه من مدمازيل باسكال

و التالته أتارى القمار له حال

و رجعت تانى أقول

الأوله بانايوتى سف المال و جاب بيه ازاز

والتانية آه من مدمازيل باسكال عيونها لذاذ

والتالته أتارى القمار له حال يذل عزاز

و رجعت تانى أقول

الأوله بانايوتى سف المال و جاب به ازاز ملاه سبرتو

والتانيه آه من مدمازيل باسكال عيونها لذاذ و اخوك مورتو

والتالته أتارى القمار له حال يذل عزاز ياما سايرته

و رجعت تانى أقول

الأوله بانايوتى سف المال و جاب بيه ازاز ملاه سبرتو وسماه روم

والتانيه آه من مدمازيل باسكال عيونها لذاذ و اخوك مورتو قوام بيعوم

والتالته أتارى القمار له حال يذل عزاز ياما سايرته وبعت هدوم

الأوله بانايوتى سف المال وجاب بيه ازاز ملاه سبرتو وسماه روم و صدقناه

والتانيه آه من مدمازيل باسكال عيونها لذاذ و اخوك مورتو قوام بيعوم علا البيلى باه

والتالته أتارى القمار له حال يذل عزاز ياما سايرته وبعت هدوم يا حول الله

بعد الكاتينه الدهب و الدبوس الألماظ

صبحت سارح علا كتافى بصفيحة جاز

تصنيف:اغانى باللغه المصريه
تصنيف:كلمات اغانى